CELEX: 32020R0094
Language: ro
Date: 2020-01-22 00:00:00
Title: Regulamentul de Punere în Aplicare (UE) 2020/94 al Comisiei din 22 ianuarie 2020 de modificare a Regulamentului de punere în aplicare (UE) 2015/2078 în ceea ce privește contingentele tarifare pentru carnea de pasăre originară din Ucraina și de derogare de la respectivul regulament de punere în aplicare pentru anul de aplicare a contingentelor tarifare 2020

23.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 18/1
               
            
         REGULAMENTUL DE PUNERE ÎN APLICARE (UE) 2020/94 AL COMISIEI
         din 22 ianuarie 2020
         de modificare a Regulamentului de punere în aplicare (UE) 2015/2078 în ceea ce privește contingentele tarifare pentru carnea de pasăre originară din Ucraina și de derogare de la respectivul regulament de punere în aplicare pentru anul de aplicare a contingentelor tarifare 2020
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 primul paragraf literele (a) și (b),
         întrucât:
         
                     (1)
                  
                  
                     Prin Decizia (UE) 2019/2145 a Consiliului (2), Consiliul a aprobat, în numele Uniunii Europene, un acord sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”).
                  
               
                     (2)
                  
                  
                     Regulamentul de punere în aplicare (UE) 2015/2078 al Comisiei (3) prevede deschiderea și modul de gestionare a contingentelor tarifare de import ale Uniunii pentru carnea de pasăre originară din Ucraina.
                  
               
                     (3)
                  
                  
                     În conformitate cu acordul, Uniunea trebuie să majoreze cu 50 000 de tone contingentul tarifar pentru carne și organe comestibile de pasăre, proaspete, refrigerate sau congelate, și pentru alte preparate sau conserve din carne de curcan și de cocoși și de găini din specia Gallus domesticus, în ceea ce privește codurile NC corespunzătoare numărului de ordine 09.4273 prevăzut în Regulamentul de punere în aplicare (UE) 2015/2078.
                  
               
                     (4)
                  
                  
                     Prin urmare, este necesar să se modifice Regulamentul de punere în aplicare (UE) 2015/2078 pentru a se ține seama de cantitățile contingentelor tarifare care urmează să fie puse la dispoziție în temeiul acordului.
                  
               
                     (5)
                  
                  
                     Acordul va intra în vigoare la 1 februarie 2020. Pentru anul de aplicare a contingentelor tarifare 2020, cantitățile suplimentare de produse din carne de pasăre pentru contingentul tarifar care urmează să fie pus la dispoziție în temeiul acordului trebuie calculate pe o bază proporțională, ținând seama de data intrării în vigoare a acordului. Începând cu perioada de aplicare a contingentelor tarifare care debutează la 1 ianuarie 2021, ar trebui să fie disponibile în întregime cantitățile anuale de produse din carne de pasăre alocate în temeiul acordului.
                  
               
                     (6)
                  
                  
                     Cantitatea suplimentară aferentă contingentului pentru produsele din carne de pasăre alocat Ucrainei în temeiul acordului trebuie pusă la dispoziție începând cu 1 februarie 2020, data intrării în vigoare a acordului. În conformitate cu articolul 2 din Regulamentul de punere în aplicare (UE) 2015/2078, contingentul pentru produsele din carne de pasăre alocat Ucrainei este gestionat pe bază trimestrială.
                  
               
                     (7)
                  
                  
                     În conformitate cu articolul 3 alineatul (1) din Regulamentul de punere în aplicare (UE) 2015/2078, cererile de drepturi de import se depun în cursul primelor șapte zile ale lunii anterioare fiecărui trimestru. Prin urmare, pentru subperioada cuprinsă între 1 ianuarie și 31 martie 2020, perioada de depunere a cererilor va fi expirat deja la data intrării în vigoare a acordului. Este necesar, așadar, să se stabilească o perioadă suplimentară de depunere a cererilor de drepturi de import corespunzătoare cantității suplimentare aferente contingentului alocat în temeiul acordului pentru perioada cuprinsă între 1 februarie și 31 martie 2020, și anume primele șapte zile ale lunii februarie 2020.
                  
               
                     (8)
                  
                  
                     Articolul 3 alineatul (3) din Regulamentul de punere în aplicare (UE) 2015/2078 prevede că, atunci când depun prima cerere pentru un anumit an de aplicare a contingentelor tarifare, solicitanții de drepturi de import trebuie să prezinte dovada că au importat o cantitate de produse din carne de pasăre încadrate la codurile NC 0207, 0210 99 39, 1602 31, 1602 32 sau 1602 39 21 în conformitate cu dispozițiile vamale aplicabile (denumită în continuare „cantitatea de referință”) și că această dovadă trebuie să se refere la perioada de 12 luni care se termină cu o lună înainte de prima lor cerere. La data intrării în vigoare a prezentului regulament, o astfel de dovadă a importurilor anterioare va fi fost prezentată deja de solicitanții care au depus cereri de drepturi de import în decembrie 2019 cu privire la sfertul din cantitatea inițială de 19 200 de tone pus la dispoziție în decembrie 2019. Cu toate acestea, cantitatea anuală pentru anul de aplicare a contingentelor tarifare 2020 prevăzută în acord este de 65 033 de tone. Prin urmare, există riscul ca dovada importurilor anterioare depusă de solicitanții de drepturi de import în decembrie 2019 să nu țină seama de creșterea cantităților aferente contingentului prevăzută în acord. Prin urmare, este oportun să se prevadă, pentru solicitanții care au prezentat dovada importurilor anterioare în decembrie 2019, o perioadă suplimentară pentru prezentarea de dovezi suplimentare ale importurilor anterioare.
                  
               
                     (9)
                  
                  
                     Conform articolului 3 alineatul (4) din Regulamentul de punere în aplicare (UE) 2015/2078, cantitatea totală de produse care face obiectul unei cereri de drepturi de import depuse în fiecare dintre subperioadele menționate la articolul 2 din regulamentul de punere în aplicare menționat reprezintă 25 % din cantitatea de referință a solicitantului. Pentru a se aplica un cadru coerent perioadei suplimentare de depunere a cererilor, deschisă prin prezentul regulament, o astfel de limită trebuie să se aplice, de asemenea, perioadei suplimentare de depunere a cererilor pentru drepturile de import corespunzătoare cantității suplimentare aferente contingentului alocat în temeiul acordului, pentru perioada cuprinsă între 1 februarie și 31 martie 2020.
                  
               
                     (10)
                  
                  
                     Prin urmare, Regulamentul de punere în aplicare (UE) 2015/2078 trebuie modificat în consecință.
                  
               
                     (11)
                  
                  
                     Prezentul regulament ar trebui să se aplice de la data intrării în vigoare a acordului. De aceea, este necesar ca prezentul regulament să intre în vigoare de urgență.
                  
               
                     (12)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului de punere în aplicare (UE) 2015/2078
            Anexa I la Regulamentul de punere în aplicare (UE) 2015/2078 se înlocuiește cu textul din anexa la prezentul regulament.
         
         
            Articolul 2
            Derogări de la Regulamentul de punere în aplicare (UE) 2015/2078 pentru anul de aplicare a contingentelor tarifare 2020
            
               (1)   Prin derogare de la articolul 2 din Regulamentul de punere în aplicare (UE) 2015/2078, în ceea ce privește contingentul corespunzător numărului de ordine 09.4273 prevăzut în anexa I la regulamentul de punere în aplicare menționat, astfel cum a fost modificată prin articolul 1 din prezentul regulament, se pune la dispoziție cantitatea suplimentară de 8 333 de tone pentru perioada cuprinsă între 1 februarie și 31 martie 2020.
            
            
               (2)   Prin derogare de la articolul 3 alineatul (1) din Regulamentul de punere în aplicare (UE) 2015/2078, în ceea ce privește contingentul corespunzător numărului de ordine 09.4273 prevăzut în anexa I la regulamentul de punere în aplicare menționat, astfel cum a fost modificată prin articolul 1 din prezentul regulament, pentru perioada cuprinsă între 1 februarie și 31 martie 2020, cererile de drepturi de import pentru cantitatea suplimentară menționată la alineatul (1) se depun în cursul primelor șapte zile ale lunii februarie 2020.
            
            
               (3)   Prin derogare de la articolul 3 alineatul (3) din Regulamentul de punere în aplicare (UE) 2015/2078, solicitanții care au depus cereri de drepturi de import în decembrie 2019 pot prezenta o dovadă suplimentară privind cantitatea de produse din carne de pasăre încadrate la codurile NC 0207, 0210 99 39, 1602 31, 1602 32 sau 1602 39 21 importată de ei sau în numele lor, în conformitate cu dispozițiile vamale relevante, în perioada cuprinsă între 1 noiembrie 2018 și 31 octombrie 2019 inclusiv. Această dovadă suplimentară a importurilor anterioare se prezintă în primele șapte zile ale lunii februarie 2020.
            
         
         
            Articolul 3
            Cereri de drepturi de import depuse în februarie 2020
            Cantitatea totală de produse care face obiectul cererii de drepturi de import depuse în februarie 2020 în conformitate cu articolul 2 alineatul (2) nu poate depăși 25 % din cantitatea de referință a solicitantului. În cazul solicitanților care au prezentat o dovadă suplimentară în conformitate cu articolul 2 alineatul (3), cantitatea de referință se stabilește ținând cont de respectiva dovadă suplimentară.
         
         
            Articolul 4
            Intrarea în vigoare și aplicarea
            Prezentul regulament intră în vigoare la data publicării în Jurnalul Oficial al Uniunii Europene.
            Se aplică de la 1 februarie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 ianuarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  Decizia (UE) 2019/2145 a Consiliului din 5 decembrie 2019 privind încheierea, în numele Uniunii, a Acordului sub forma unui schimb de scrisori între Uniunea Europeană și Ucraina de modificare a preferințelor comerciale pentru carnea de pasăre și preparatele din carne de pasăre prevăzute de Acordul de asociere între Uniunea Europeană și Comunitatea Europeană a Energiei Atomice și țările membre ale acestora, pe de o parte, și Ucraina, pe de altă parte (JO L 325, 16.12.2019, p. 41).
         
            (3)  Regulamentul de punere în aplicare (UE) 2015/2078 al Comisiei din 18 noiembrie 2015 privind deschiderea și modul de gestionare a contingentelor tarifare de import ale Uniunii pentru carnea de pasăre originară din Ucraina (JO L 302, 19.11.2015, p. 63).
      
      
         
            ANEXĂ
            Fără a se aduce atingere regulilor de interpretare a Nomenclaturii combinate, textul descrierii produselor este considerat ca având numai o valoare orientativă, aplicabilitatea regimului preferențial fiind determinată, în contextul prezentei anexe, de domeniul de aplicare al codurilor NC. Acolo unde sunt indicate coduri NC „ex”, aplicabilitatea regimului preferențial se stabilește pe baza codului NC și a descrierii corespunzătoare.
            
                        Număr de ordine
                     
                     
                        Coduri NC
                     
                     
                        Descriere
                     
                     
                        Perioadă de import
                     
                     
                        Cantitate în tone (greutate netă)
                     
                     
                        Taxă aplicabilă
                        (EUR/tonă)
                     
                  
                        09.4273
                     
                     
                        0207 11 30 
                        0207 11 90 
                        0207 12 
                        0207 13 10 
                        0207 13 20 
                        0207 13 30 
                        0207 13 50 
                        0207 13 60 
                        0207 13 70 
                        0207 13 99 
                        0207 14 10 
                        0207 14 20 
                        0207 14 30 
                        0207 14 50 
                        0207 14 60 
                        0207 14 70 
                        0207 14 99 
                        0207 24 
                        0207 25 
                        0207 26 10 
                        0207 26 20 
                        0207 26 30 
                        0207 26 50 
                        0207 26 60 
                        0207 26 70 
                        0207 26 80 
                        0207 26 99 
                        0207 27 10 
                        0207 27 20 
                        0207 27 30 
                        0207 27 50 
                        0207 27 60 
                        0207 27 70 
                        0207 27 80 
                        0207 27 99 
                        0207 41 30 
                        0207 41 80 
                        0207 42 
                        0207 44 10 
                        0207 44 21 
                        0207 44 31 
                        0207 44 41 
                        0207 44 51 
                        0207 44 61 
                        0207 44 71 
                        0207 44 81 
                        0207 44 99 
                        0207 45 10 
                        0207 45 21 
                        0207 45 31 
                        0207 45 41 
                        0207 45 51 
                        0207 45 61 
                        0207 45 81 
                        0207 45 99 
                        0207 51 10 
                        0207 51 90 
                        0207 52 90 
                        0207 54 10 
                        0207 54 21 
                        0207 54 31 
                        0207 54 41 
                        0207 54 51 
                        0207 54 61 
                        0207 54 71 
                        0207 54 81 
                        0207 54 99 
                        0207 55 10 
                        0207 55 21 
                        0207 55 31 
                        0207 55 41 
                        0207 55 51 
                        0207 55 61 
                        0207 55 81 
                        0207 55 99 
                        0207 60 05 
                        0207 60 10 
                        ex -020760 21  (1)
                        
                        0207 60 31 
                        0207 60 41 
                        0207 60 51 
                        0207 60 61 
                        0207 60 81 
                        0207 60 99 
                        0210 99 39 
                        1602 31 
                        1602 32 
                        1602 39 21 
                     
                     
                        Carne și organe de pasăre comestibile, proaspete, refrigerate sau congelate; alte preparate sau conserve din carne de curcan și de cocoși și de găini din specia Gallus domesticus
                        
                     
                     
                        Anul 2020
                        Din 2021
                     
                     
                        65 033 
                        70 000 
                     
                     
                        0
                     
                  
                        09.4274
                     
                     
                        0207 12 
                     
                     
                        Carne și organe comestibile de păsări, netranșate în bucăți, congelate
                     
                     
                         
                     
                     
                        20 000 
                     
                     
                        0
                     
                  
               (1)  Jumătăți sau sferturi de bibilici, proaspete sau refrigerate.